S-277/2009

Mál þetta höfðaði lögreglustjórinn á Snæfellsnesi með ákæru 15. desember 2009 á hendur ákærðu, Ó-kk-þgf S-kk-þgf S-kk-þgf, kt. ..., Smárahvammi 9 í Hafnarfirði, R-kvk-þgf Þ-kvk-þgf, kt. ..., og S-kvk-þgf Þ-kvk-þgf, kt. ..., báðum til heimilis að Þúfubarði 1 í Hafnarfirði. Málið var dómtekið 10. febrúar 2010.

Í ákæruskjali segir að málið sé höfðað gegn ákærða „fyrir eftirtalin brot:

I.

Gegn ákærðu, Ó-kk-þgf og S-kvk-þgf, fyrir þjófnað með því að hafa í sameiningu aðfaranótt laugardagsins 18. júlí 2009 stolið Garmin leiðsögutæki, Sony Ericsson farsíma og Nokia farsíma úr bifreiðinni LN-875 og Garmin leiðsögutæki, Ipod, 10.000,- krónum, farsíma ásamt hleðslutæki og sólgleraugum úr bifreiðinni NN-052, þar sem bifreiðarnar stóðu við gistihúsið Langaholt að Görðum í Staðarsveit í Snæfellsbæ.

II.

Gegn ákærðu, S-kvk-þgf og R-kvk-þgf, fyrir þjófnað með því að hafa í sameiningu aðfaranótt laugardagsins 18. júlí 2009 stolið Garmin leiðsögutæki, kortaveski með greiðslukortum og 30.000 krónum úr bifreiðinni NJ-662, Ipod nano ásamt fm. sendi og hleðslutæki, veski, Nokia farsíma, snyrtibuddu og 7.000,- krónum úr bifreiðinni TM-199, Ipod, tveimur Nokia farsímum og hliðartösku með ýmsu smádóti í úr bifreiðinni KX-239, þar sem bifreiðarnar stóðu við gistihúsið Langaholt að Görðum í Staðarsveit í Snæfellsbæ.

Telst háttsemi ákærðu í I. og II. lið varða við 1. mgr. 244. gr. almennra hegningarlaga nr. 19/1940.

III.

Ákærðu R-kvk-nf fyrir ölvun og réttindaleysi við akstur með því að hafa aðfaranótt laugardagsins 18. júlí 2009 ekið fólksbifreiðinni YP-571 undir áhrifum áfengis og í akstursbanni frá gistiheimilinu Langaholti vestur Snæfellsnesveg og svo óvarlega að bifreiðin hafnaði utan vegar við bæinn Böðvarsholt.

Telst þetta varða við 1. mgr. 4. gr., 1. mgr. 48. gr. og 1. sbr. 3. mgr. 45. gr., sbr. 1. mgr. 100. gr. umferðarlaga nr. 50/1987.“

Í ákæru er þess krafist að ákærðu verði dæmd til refsingar og ákærða R-kvk-nf til sviptingar ökuréttar samkvæmt 101. gr. og 102. gr. umferðarlaga, með síðari breytingum. Jafnframt er þess krafist að ákærðu verði dæmd til greiðslu sakarkostnaðar.

Ákærði Ó-kk-nf hefur fyrir dómi játaði afdráttarlaust að hafa framið það brot sem honum eru gefin að sök í ákæruhluta I og er játning hans studd sakargögnum.

Ákærða S-kvk-nf kom einnig fyrir dóm og játaði skýlaust að hafa framið þau brot sem henni eru gefin að sök í ákæruhlutum I og II. Er játning hennar einnig í samræmi við gögn málsins.

Þá hefur ákærða R-kvk-nf játað afdráttarlaus fyrir dómi brot sem henni eru gefin að sök í ákæruhlutum II og III og er játning hennar í samræmi við annað sem komið hefur fram í málinu.

Samkvæmt framansögðu eru efni til að leggja dóm á málið án frekari sönnunarfærslu, sbr. 1. mgr. 164. gr. laga um meðferð sakamála, nr. 88/2008. Samkvæmt þessu verða öll ákærðu sakfelld fyrir þau brot sem þeim eru gefin að sök og eru brotin réttilega heimfærð til refsilaga í ákæruskjali að öðru leyti en því að ölvunarakstursbrot ákærðu R-kvk-nf verður aðeins talið varða við 1. mgr. 45. gr. umferðaralaga, enda var ekki tekin blóðprufa úr ákærðu við rannsókn málsins.

Ákærðu hlutu dóm 8. október 2009 fyrir auðgunarbrot. Var ákærði Ó-kk-nf dæmdur í 9 mánaða fangelsi skilorðsbundið í 3 ár fyrir brot gegn 244. og 248. gr. almennra hegningarlaga, ákærða S-kvk-nf í 6 mánaða fangelsi skilorðsbundið í 3 ár fyrir sömu brot og ákærða R-kvk-nf í 6 mánaða fangelsi skilorðsbundið í sex ár fyrir brot gegn 244. gr. almennra hegningarlaga. Þá gekkst ákærði Ó-kk-nf undir lögreglustjórasátt 31. maí 2005 fyrir brot gegn umferðarlögum. Ákærðu hafa ekki önnur mál á sakaskrá.

Brot þau sem ákærðu hafa verið sakfelld fyrir voru framin fyrir uppkvaðningu dómsins 8. október 2009. Samkvæmt heimild í 60. gr. almennra hegningarlaga, sbr. 78. gr. sömu laga, þykir rétt að láta skilorðsdóminn standa óhaggaðan gagnvart öllum ákærðu án þess að gera ákærða Ó-kk-þgf og ákærðu S-kvk-þgf frekari refsingu. Ákærðu R-kvk-þgf verður hins vegar gerð refsing sem þykir hæfilega ákveðin 100.000 króna sekt og komi 8 daga fangelsi í stað sektarinnar verði hún ekki greidd innan fjögurra vikna frá birtingu dómsins. Með vísan til 101. og 102. gr. umferðarlaga verður ákærða R-kvk-nf jafnframt svipt ökurétti í tvo mánuði frá birtingu dómsins að telja. Við ákvörðun þessara viðurlaga er litið til þess að ákærða var handtekin síðdegis 18. júlí 2009 eftir akstur nóttina áður, sbr. ákæruhluti III. Vafa um áfengisáhrif við aksturinn verður því að virða ákærðu til hagsbóta.

Engan sakarkostnað leiddi af rannsókn málsins eða meðferð þess fyrir dómi.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærða, Ó-kk-þgf S-kk-þgf S-kk-þgf, verður ekki gerð sérstök refsing í málinu.

Ákærðu, S-kvk-þgf Þ-kvk-þgf, verður ekki gerð sérstök refsing í málinu.

Ákærða, R-kvk-nf Þ-kvk-nf, greiði 100.000 króna sekt í ríkissjóð og komi 8 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærða R-kvk-nf er svipt ökurétti í tvo mánuði frá birtingu dómsins að telja.

B-kk-nf B-kk-nf